Orașul din România care a adunat într-o expoziție mașini retro de peste 250.000 de euro. Cea mai veche este fabricată în urmă cu 90 de ani.
Cele 14 mașini retro expuse valorează peste 250.000 de euro. Cea mai veche mașină expusă a fost un Studebaker, fabricată acum 90 de ani, în SUA. Cei mai mulți proprietari de mașini retro își restaurează singuri automobilele din colecție.
Pasionații de mașini retro din Craiova și-au scos în oraș "bijuteriile" pe patru roți. Cătălin Petrescu este proprietarul a zece mașini de epocă, dar acum a venit doar cu patru.Toate au fost restaurate de el. Un model Riley, fabricat în Marea Britanie în 1954 a atras privirile vizitatorilor.A cumpărat-o cu 2.000 de euro și a muncit singur să-i dea din nou viață."E o mașină relativ ușor de condus, pentru vremea ei. Parcurge cam toate distanțele. Nu e așa de supărăcioasă ca alte mașini din vremea ei, mai ales cele englezești. Are motor de 500 centimetri cubi, este pur englezească", a explicat Cătălin Petrescu, colecționar de mașini retro.Chiar dacă le cumpără la prețuri mici, proprietarii cheltuie apoi mii de euro pentru a le pune pe picioare.Marius Vărgatu este avocat de profesie, dar se mândrește că poate concura cu orice mecanic auto. Are mai multe mașini în colecție și a participat la restaurarea fiecăreia. Ultima achiziție este o mașină sport din Marea Britanie, fabricată în 1952."Doar la expoziții este adusă mașina. Folosirea ei este destul de limitată. Este, totuși, o mașină care are o vechime apreciabilă", a spus Marius Vărgatu, colecționar de mașini retro.